OpenLLM-France/wikimedia huggingface dataset:
# Lviveko oblasta

Lviveko oblasta (ukraineraz: Львівська область, translit. L’vivs’ka oblast’) Ukrainako mendebaldeko oblasta da. Iparralde eta ipar-mendebaldean Voliniako eta Rivneko oblastekin du muga, mendebalde eta hego-mendebaldean Ternopilgo eta Ivano-Frankivskeko oblastekin, hegoaldean Transkarpaziako oblastarekin eta mendebaldean Poloniarekin. 21.833 km²ko azalera du eta 2008an 2.561.282 biztanle zituen. Probintziako zentro administratiboa Lviv da. Historikoki Galitzia eskualdearen parte izan da.

## Hiri nagusiak

Lviveko oblasteko hiri handienak hauek dira (2005eko populazioa):
* Lviv: 733.728 biztanle
* Drohobych: 78.595 biztanle
* Txervonohrad: 69.436 biztanle
* Stry: 61.502 biztanle
* Boryslav: 37.001 biztanle
* Sambir: 35.479 biztanle

## Erreferentziak

* 1 2 Lviveko oblasta World Gazetteer
* ↑ Lviv oblast, Ukraine (Lvov) Ukrainetrek.com
* ↑ Lviveko oblasteko hiriak World Gazetteer

## Kanpo estekak

* Datuak: Q164193
* Multimedia: Lviv Oblast / Q164193
# Lwówek udalerria

Lwówek ( (Audio·info)) Poloniako Polonia Handiko voivoderriko landa-hiri udalerri bat da, Nowy Tomyśl barrutian kokatuta. 183,54 km²ko azalera du eta 2017ko datuen arabera 9269 biztanle zituen.

## Kanpo estekak

* Udalaren webgunea
* Datuak: Q555314
* Multimedia: Gmina Lwówek / Q555314
ieaPolonia Handiko voivoderriko udalerriak :
# Lv Zijian

Lv Zijian (txineraz: 呂紫劍), (Yichang, Hubei, 1893ko urriaren 15a - 2012ko otsailaren 20a), arte martzialetan aditua eta aldi batez Txinako Herri Errepublikako gizonik zaharrena izan zen. 118 urte eta 128 egun zituela hil zen.
2007ko urtarrilaren 24tik hil arte, Txinako eta munduko gizonik zaharrena izan zen; eta, 2009ko urtarrilaren 2tik, munduko pertsonarik adintsuena.
# Liga Komunista Iraultzailea (Frantzia)

    Artikulu hau Frantziako Liga Komunista Iraultzailea buruzkoa da; beste esanahietarako, ikus «Liga Komunista Iraultzailea (argipena)».
Liga Komunista Iraultzailea (izen ofiziala, frantsesez: Ligue communiste révolutionnaire, LCR) ezker muturreko Frantziako alderdi politikoa zen, 2009an desegin eta Alderdi Berri Antikapitalistan sartu zen arte. IV. Internazionalaren Frantziako sekzioa da.
Bere eledunak Olivier Besancenot, Alain Krivine eta Roseline Vachetta ziren. Logo moduan LCR 100% á gauche erabiltzen zuen, hots, %100ean ezkerrean.

## Hauteskunde presidentzialetako emaitzak

* 1969: Alain Krivineren hautagaitza, %1,05 (239.106 boto)
* 1974: Alain Krivineren hautagaitza, %0,37 (93.990 boto)
* 1981: Lehen itzulian, Arlette Laguiller (Langile Borroka) edo Georges Marchais (PCF) bozkatzeko deia
* 1988: Pierre Juquinen kanpainarekin bat egitea, %2,09 (639.133 boto)
* 1995: Dominique Voynet (Berdeak), Robert Hue (PCF) edo Arlette Laguiller (Langile Borroka) bozkatzeko deia
* 2002: Olivier Besancenoten hautagaitza, %4,24 (1.210.505 boto)
* 2007: Olivier Besancenoten hautagaitza, %4,08 (1.498.835 boto)

## Kanpo estekak

* Datuak: Q862627
* Multimedia: Ligue communiste révolutionnaire / Q862627
# Liga Deportiva Estudiantil

Liga Deportiva Estudiantil, LDE izenez ere ezagutzen dena, Guayaquilgo (Guayas probintzian, Ekuador) kirol kluba da. 1929ko ekainaren 20an sortu zen Liga Deportiva Universitaria izenarekin eta geroago Liga Deportiva Estudiantil izenaz aldatuko zuen 1929ko ekainaren 20an unibertsitateko ikasleei erakundean sartzeko aukera izateko helburuarekin.
Liga Deportiva Universitaria del Ecuador jatorrizko izena egozten zaio, geroago club Universitario de Quito Klubak klub honen antzeko izena hartuko zuen 1928an gaur arte, Portoviejoko talde batek 1969an eta Loja hiriko beste batek hartu zuen bezala 1979. urtean
Ekuadorko kirolari handietako hainbat erakunde horretara trebatu ziren edo afiliatuta zeuden. Horien artean daude: Pancho Segura, 1938an Hego Amerikako igeriketan txapeldun izan ziren "Cuatro Mosqueteros del Guayas", Cristóbal Savinovich Avilés, Elí "Jojó" Barreiro, Gastón León, Jorge 'Chato' Mejía, besteak beste. Horregatik irabazi du "Cuna de campeones" ezizena.
Hainbat atleta handi prestatu ditu beisbol, saskibaloi, boxeo eta futboleko diziplinetarako. Lehen hiru kiroletan hainbat titulu ditu, nahiz eta ez duen futbolean parte hartze handirik izan.
Futbol saila, Asociación de Fútbol del Guayas elkarteari afiliatua, kategorietan parte hartzen du, bai prestakuntzan bai profesionalean. Gaur egun Ekuadorko Bigarren Kategorian jokatzen du, nahiz eta gaur egun arazo instituzionalak direla medio ez duen txapelketa horretan parte hartu 2024az geroztik. Liga Deportiva Estudiantil taldeak etxean jokatzen du Julio Cabrera Palacios estadioan, Guayaquiletik 118 kilometrora dagoen Balzar hirian, nahiz eta Guayaquil hiritik hegoaldean dagoen Alejandro Ponce Noboa estadioan partida batzuk txandakatzen dituen.

## Erreferentziak

* ↑ Vasconcellos, Ricardo. (14 de diciembre de 2013). LDE y el Vicente Rocafuerte, socios de la gloria. .
* ↑ «El monumento a Los Cuatro Mosqueteros del Guayas» El Universo 2017-04-02.
* ↑ «La 'desaparecida' Liga Deportiva Estudiantil» El Universo 2017-02-26.

## Kanpo estekak

* Datuak: Q6545726
# Liga Deportiva Universitaria de Quito

Liga Deportiva Universitaria de Quito edo Liga Quito Ekuadorko talde ezaguna da, Quito hiriburukoa. Ekuadorko 10 liga irabazi ditu eta nazioartean Libertadores Kopa bat eta Hego Amerikako Kopa bat ere bai. Nazio arteko tituluak irabazi dituen talde ekuadortar bakarra da.

## Palmaresa
### Ekuadorren: 18

* Ekuadorko futbol liga (11): 1969, 1974, 1975, 1990, 1998, 1999, 2003, 2005 Apertura, 2007, 2010, 2018.
* Ekuadorko futbol kopa (1): 2018-19
* Ekuadorko Superkopa (1): 2020
* Txapelketa interandinoa (5): 1954, 1958, 1960, 1961, 1966, 1967.

### Nazio artean: 4

* FIFAren Kluben arteko Munduko Kopa
** Txapelduna (0)
** Finalista (1): 2008.
* Libertadores Kopa
** Txapelduna (1): 2008.
* Hego Amerikako Kopa
** Txapelduna (1): 2009.
** Finalista (1): 2011.
* Hego Amerikako Errekopa
** Txapelduna (2): 2009, 2010.

## Kanpo estekak

* (Gaztelaniaz) Webgune ofiziala
* Datuak: Q249643
* Multimedia: Liga Deportiva Universitaria / Q249643
# Liga Deportiva Alajuelense

Liga Deportiva Alajuelense Costa Ricako futbol talde nagusietakoa da, Alajuela hirian egoitza daukana. Costa Ricako 29 liga irabazi ditu (palmaresean bigarrena) eta CONCACAF Txapeldunen Liga ere bi aldiz irabazi du.

## Palmaresa
### Costa Rican: 41

* Costa Ricako liga (30): 1928, 1939, 1941, 1945, 1949, 1950, 1958, 1959, 1960, 1966, 1970, 1971, 1980, 1983, 1984, 1991, 1992,1995–96, 1996–97, 1999–00, 2000–01, 2001–02, 2002–03, 2004–05, 2010-11(N), 2010-11(U), 2011-12(N), 2012-13(N), 2013–14(N), 2020-21(A).
** (N) Neguko txapelketa, (U) Udako txapelketa
* Costa Ricako kopa (9): 1926, 1928, 1937, 1941, 1944, 1948, 1949, 1974, 1977.
* Costa Ricako Superkopa (2): 1967, 2012.

### Nazio artean: 2

* CONCACAF Txapeldunen Liga:
** Txapelduna (2): 1986, 2004.
** Finalista (3): 1971, 1992, 1999.
* Amerika arteko kopa: (0)
** Finalista (1): 1986.

## Kanpo estekak

* (Gaztelaniaz) Webgune ofiziala
* Datuak: Q1322654
* Multimedia: Liga Deportiva Alajuelense / Q1322654
# Liga Foral Autonomista

Liga Foral Autonomista Gipuzkoan 1904an sortu zen erakunde politiko foruzalea izan zen. Integristak, karlistak eta errepublikanoak bildu ziren proiektu hartara, eta Espainiako kontserbadoreak, liberalak eta sozialistak eta Euskal Herriko nazionalista abertzaleak kanpoan geratu ziren.
Liga Foral Autonomistak foruak berriro indarrean jartzea, eta Hego Euskal Herriko lurraldeen batasuna zituen helburu. Gipuzkoan, 1905eko hauteskundeetan, irabazle izan ziren. 1906an Solidaritat Catalana erakundearekin harremanetan hasi ziren, baina berehala desegin zen, ideologia argirik eta egitasmo politiko sendorik ez zuelako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12262303
# Liga Komunista

Komunisten Liga edo Liga Komunista (alemanez: Bund der Kommunisten; ingelesez: Communist League) 1847ko ekainean Londresen jaiotako erakunde iraultzailea izan zen, Zuzenen Ligak ospaturiko kongresuaren ondorioz bere izena aldatzea adostu zuenean, Karl Marx eta Friedrich Engels erbesteratu alemaniarrek 1846 urtearen hastapenetan Bruselan sorturiko Korrespondentziazko Batzorde Komunista bere baitan integratzean. 1848ko otsailean bere programa argitara emango du Alderdi Komunistaren Manifestua izenpean.

## Historia
### Sorrera (1847-1848)

1836 urtean, bi urte lehenago sortu zen Debekatuen Ligatik abiaturik, Zuzenen Liga erakunde klandestinoa sortu zuten Parisen emigrante alemaniarrek. Bere teoriko nagusi zen Wilhelm Weitling ordurarte sozialista utopikoen gehiengoak defendatzen zuen bide erreformistaren aurkakoa zen eta langile klasea jotzen zuen jendarte «komunista» ekarriko zuen iraultzaren protagonista.
1840ko hamarkadaren erdialdean beste bi exiliatu alemaniar esanguratsu hurbiltzen zaizkio Ligari, Karl Marx eta Friedrich Engels, zeinak 1846 urtearen hastapenetan Korrespondentziako Batzorde Komunista sortuko baitzuten Bruselan, Philippe Gigotekin batera. Marxek -Proudhon frantsesak bezala- Weitlingekiko mirespena adierazia zuen «alemaniar literaturaren kaskarkeriaren» oso gainetik ikusten baitzuen, baina ez zuen bere kontzepzio komunista kristaua partekatzen -eztabaida gogorra izan zuten Bruselan 1846ko martxoan- eta Korrespondentziazko Batzordearen bidez zabalduriko bere kritikek gero eta oihartzun handiago jaso zuten Ligako kideen artean, Karl Schapperrek gidaturiko Londresko sekzioan bereziki. Liga langileak iraultza sozialerako prestatuko lituzkeen langile klasearen partidua sortzeko enbrioia izan zatekeenaren ideia finkatzen joan zen hauen artean.

## Kideak

* Friedrich Anneke
* Mathilde Franziska Anneke
* Heinrich Bauer
* Johann Baer
* Hermann Heinrich Becker
* Johann Philip Becker
* Adolph Bermbach
* Friedrich Heinrich Karl Bobzin
* Stephen Boldern
* Karl Heinrich Brüggermann
* Karl von Bruhn
* Heinrich Bürgers
* Oswald Dietz
* Friedrich Christian Diez
* Collet Dobson Collet
* Ernst Dronke
* Johann Eccarius
* Friedrich Engels
* Karl Ludwig Johann D'Ester
* August Herman Ewerbeck
* Ferdinand Freiligrath
* August Gebert
* Andreas Gottschalk
* Karl Theodor Ferdinand Grun
* Theodor Hagen
* August Hain
* Hermann Wilhelm Haupt
* Friedrich Wihlelm Hühnerbein
* Johann Joseph Jansen
* Karl Joseph Jansen
* G. Klose
* Albert Lehmann
* Wilhelm Liebknecht
* Karl Marx
* Friedrich Wilhelm German Mauer
* Joseph Moll
* Peter Nothjung
* Karl Pfänder
* Jakob Lukas Schabelitz
* Karl Schapper
* Alexander Schimmelpfennig
* Konrad Schramm
* Sebastian Seiler
* Georg Weerth
* Wilhelm Christian Weitling
* Joseph Weydemeyer
* August Willich
* Ferdinand Wolff
* Wilhelm Wolff

## Erreferentziak

* 1 2 3 4 5 Historia general del socialismo. De los orígenes a 1875. (1 ̇ed. en Destinolibro. argitaraldia) Destino 1984 ISBN 8423313050. PMC 639859699..

## Kanpo estekak

* Datuak: Q642562
# Liga Komunista Iraultzailea (argipena)

Liga Komunista Iraultzailea hauetako bat izan daiteke:
* Liga Komunista Iraultzailea (LKI), Euskal Herrian 1991 urtera arte izandako alderdi politko troskista.
* Liga Comunista Revolucionaria (LCR) LKIrekin lotutako Espainiako alderdi politiko troskista historikoa.
* Ligue Communiste Révolutionnaire (LCR) Frantziako alderdi politiko troskista.
# Lovainako geltokia (Gasteiz)

linea (Gasteizko tranbia) :
linea (Gasteizko tranbia) :
Lovaina Gasteizko tranbia geltokia da, Arabako Gasteiz hiriburuko Lovaina auzoan kokatuta dagoena, Magdalena kalean hain zuzen ere.
Geltokia Euskotren Tranbiak operatzen zu eta 2008ko abenduaren 28a inauguratu zen.

## Historia

2008ko abenduaren 28an ireki zen, Gasteizko tranbiaren Erdiguneko eta Lakuako adarrak inauguratzearekin batera, alegia, Angulema eta Ibaiondoko geltokien arteko tartea. 2009ko uztailaren 10ean, tranbiaren bigarren linea ireki zenean, estazio hori Abetxukurako adarreko lineekin ere lotu zen
Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Unibertsitatearen arteko tranbia adarraren lotura gauzatu zen.
Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak

Magdalena kalea, 12

## Geltokia

* Alboko nasa, jaitsiera eskuinetik
* ←    Legebiltzarra eta Unibertsitateraino /    Legebiltzarra eta Floridaraino
* Antso Jakituna eta Ibaiondoraino /    Antso Jakituna eta Abetxukoraino →
* Alboko nasa, jaitsiera eskuinetik

## Konexioak

TUVISA - Adriano VI 1 :
| Jatorria | Aurrekoa | Linea | Hurrengoa | Norakoa |
| Bremen 15 | Adriano VI 17 | L5 | Prado | Bruselas / Elorriaga Atea |
| Mariturri / Reina Sofia | Gasteiz / Epaitegiak | L6 | Prado | Iliada / Gabriel Martinez |
| Henry Morton Stanley / Océano Atlántico | Adriano VI 17 | L7 | Prado | Iliada / Bulevar Salburua |
| Naciones Unidar / Mariturri | Adriano VI 17 | L10 | Prado | Iliada / Bulevar Salburua |
TUVISA - Ramiro Maeztu 6 :
| Jatorria | Aurrekoa | Linea | Hurrengoa | Norakoa |
| Iruña Veleia / Oion | Castilla 9 | L4 | Ramiro Maeztu 20 | Donostia 25 |
| Iliada / Bulevar Salburua | Katedrala | L7 | Ramiro Maeztu 20 | Henry Morton Stanley / Océano Atlántico |

## Erreferentziak

* ↑ (Gaztelaniaz) «Parlamento será parada final del tranvía desde el 12 de agosto. Noticias de Alava» Noticias de Álava (Noiz kontsultatua: 2019-09-01).
* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).
* ↑ Irekia. «Irekia - Vitoria-Gasteizko tranbiaren hegoaldeko luzapenaren lanek behin betiko faseari ekingo diote» www.irekia.euskadi.eus (Noiz kontsultatua: 2019-09-01).

## Ikus, gainera

* Lovaina
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q4321552
* Multimedia: Lovaina tram stop / Q4321552
# Lovainako udaletxea

Lovainako udaletxea, Belgika, (nederlanderaz: Stadhuis) Grote Markt-en (Plaza Nagusia) dagoen eraikin historikoa da, San Pedro eliza monumentalaren parean. Estilo brabantar gotiko berantiarrean eraiki zen, 1439 eta 1469 artean, arkitektura apainduarekin.
Udaletxeak erliki arkitektoniko baten itxura du, hiru solairuko fatxada duena, Grote Markt-etik ikusten diren hiru aurpegietan leiho gotikoz hornitua. Haren gainean teilatu aldapatsu bat altxatzen da lau mailatako txapitulekin jositakoa. Teilatuaren ertzetan sei dorre oktogonal daude, argia pasatzen uzten duten txapitel saredunek errematatuta.
Estatua mordoa fatxada osoan banatuta, baldakidun nitxoetan. Estatuei eusten dieten mentsulak Bibliako eszenekin zizelkatuta daude. Nitxoak eta apalak eraikin osoarekin eraiki baziren ere, 236 estatuak 1850. urtekoak dira. Lehenengo solairuan kokatutakoek hiriaren historiako pertsonaia garrantzitsuak irudikatzen dituzte, bigarrenean daudenak zaindariak eta pertsonaia sinbolikoak, eta hirugarren solairuan daudenak, hainbat garaitako Lovainako kondeak eta Brabanteko dukeak.
Fatxada nagusiak sarreran eskailera bat du, eta erdian bi atari, horien gainean ezkerraldean San Pedroren eta eskuinaldean Ama Birjinaren irudiak.
Barrualdean artelanen bilduma interesgarri bat dago, Constantin Meunierren eta Lambeaux Jefen eskulturak barne. Barruan 1794ko Lovainako alkateen erretratuak ere ikus daitezke.

## Eraikinaren historia

Gaur Udaletxea izenez ezagutzen den eraikina udal eraikin multzo bateko Huys Voirste zen, zeinaren eraikuntza 1439an hasi zen antzinako udal eraikin bat zegoen tokian. Lehen arkitektoa, Sulpice Van Vorst, konplexuaren atzeko hegalak hasi eta arrakastaz ordezkatu zuen Jan Keldermans II.ak, zeinaren heriotzak 1445ean eraikuntzaren lehen fasea amaitzea ekarri zuen. Proiektuari 1448an berriro ekin zioten Matheus de Layensen zuzendaritzapean. Urte hartako martxoaren 28an jarri zuten Voirste Huys-en lehen harria. Eraitsitako etxe batzuen sotoak eraikuntza berrian sartu ziren eta orain Udaletxeko ezkerraldean dagoen ate txiki batetik sartu ahal da. Hasierako planek, Bruselako udalaren eraginez, kanpandorre bat zeukaten izkinetako batean. Proiektu hori De Layensek aldatu zuen, gaur egun ikusten ditugun dorreen antolamendu simetrikoa sortuz. Kanpoko harlandua eta teilatua 1460an amaitu ziren, eta 1469an eraikina amaitu zen.
XIX. mendean Udaletxea zaharberritu zuten. Lehen Mundu Gerran, eraikina zutik geratu zen Leuvenek jasandako hondamenaren artean, kalte txikiekin ihes eginda. Bigarren Mundu Gerran, bonbardaketa batek are kalte gehiago eragin zituen, eta 1983ra arte itxaron behar izan zen konponketak amaitu arte.

## Kanpo estekak

* 550 jaar Stadhuis Leuven (Nederlanderaz)
* Datuak: Q940882
* Multimedia: Town hall of Leuven / Q940882
# Lovas

Lovas Kroaziako udalerri bat da, Vukovar-Syrmia eskualdean. Azken zentsuaren arabera 980 biztanle zituen.

## Kanpo estekak

* Datuak: Q512717
* Multimedia: Lovas, Croatia / Q512717
# Lovainako afera

Lovainako afera edo Lovainako krisi linguistikoa, belgikar frankofonoek Walen buiten! (euskaraz: «Valoniarrak kanpora!») eta flandiarrek Leuven Vlaams! (euskaraz: «Lovaina flandriarra!») nederlanderazko kontsignegatik gogoratua, 1967ko azaroaren 5etik 1968ko martxoaren 31ra Belgika astindu zuen krisi politiko bat izan zen .
Flandriarrek Flandriako Brabanten zegoen Lovainako Unibertsitate Katolikoaren sekzio frankofonoa ixtea aspalditik eskatzen zuten. Aldarrikapen horien aurka, Unibertsitateko agintarien gaitzespen kategorikoa eta Belgikako gotzainen jarrera zeuden.
Ikastaroen hizkuntza-banaketa, administrazio-elebitasuna eta irakasle flandestarren gehikuntza bezalako neurriak ez ziren nahikoak izan Flandriako lurraldean unibertsitate frankofonoa zela sumatzen jarraitzen zuten flandriarrak asetzeko.
Gauzak horrela, 1967ko azaroaren 5ean, hogeita hamar mila flandriarrek, horien artean 27 parlamentarik, Lovainatik ikasle frankofonoen egoztea eskatzeko, eskualdeko elebakartasunean eta euren lurralde-eskubidean oinarrituta, Anberesko kaleetan zehar desfilea egin zuten. Manifestazio horren ondoren, ikasle flandriarrek egunero desfilatu zuten Lovainako kaleetan zehar Walen buiten! oihukatuz.
Eztabaida honek eragindako gobernu-hauteskundeen ondorioz, Unibertsitateko agintariak, 1968ko irailak 18an, Lovainako Unibertsitate Katolikoaren sekzio frankofonoaren hedapen plan berri bat onartu zuen. Aste batzuk beranduago, araudi berri batek Katholieke Universiteit Leuven (KUL) eta UCLouvain (UCL)ren arteko zatiketa ofizialdu zuen. Azken hau, pixkanaka, Flandriako Brabanten ezarri behar zen, baita Medikuntza Fakultate bat Woluwe-Saint-Lamberten ere.

## Bibliografia

* Albert D'Haenens (zuz.), L'Université catholique de Louvain : Vie et mémoire d'une institution, Brusela, Presses universitaires de Louvain/La Renaissance du Livre, 1992, 399 orr. (ISBN 2-8041-1552-6)
* Christian Laporte, L'affaire de Louvain : 1960-1968, Brusela, De Boeck Université, 1999, 333 orr. (ISBN 978-2-8041-3005-3)
* Michel Woitrin, Louvain-la-Neuve et Louvain-en-Woluwe : Le grand dessein, Gembloux, Duculot, 1987, 311 orr. (ISBN 2-8011-0694-1)

## Kanpo estekak

* Datuak: Q1998817
# Lovce

Lovce Eslovakiako udalerri bat da, Zlaté Moravceko barrutian kokatuta. 10,18 km²ko azalera du eta 660 biztanle 2017ko datuen arabera.

## Historia

Idatzizko lehen aipamena 1323. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q923229
* Multimedia: Lovce / Q923229
# Lovatens

Lovatens Suitzako udalerria da. Vaud kantonamenduan dago, Vaud kantonamendua barrutian. 2014an 146 biztanle zituen 3,45 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68754
* Multimedia: Lovatens / Q68754
# Lovaina (Gasteiz)

    Artikulu hau Gasteizko auzoari buruzkoa da; beste esanahietarako, ikus «Leuven».
Lovaina Gasteizko (Araba) auzoa da. Hiriaren erdiguneko auzoetako bat da eta probintziako erakunderik nagusienek dute egoitza bertan, Arabako Foru Aldundiak, foru ogasunak, probintziako auzitegiak eta abar. Horrez gain, Gasteizko Katedral Berria auzo honetan dago. Lovainako auzoa, Alde Zaharraren hego-mendebaldean, eta Zabalgunearen mendebaldean dago.

## Historia

Hainbat fasetan eraiki zen auzoa. 1820an hasitako hirurteko liberalean hasi ziren auzoaren lehen hiritartze lanak. Urte hartan Prado kalea eta Gaztelako atea eraiki ziren. Horrez gain, Floridako parkea egin zen, Zabalgunea eta Lovainako auzoak banatuz. Parke hau ondorengo hamarkadetan handituko zen. Lehen Gerra Karlistaren ondoren auzoaren eraikuntzarekin jarraitu zen eta Becerro de Bengoa kalea eraiki zen.
1858an Arabako Foru Aldundiaren jauregi berria zabaldu zuten. XX. mendearen erdialdera, auzoaren mendebaldeko kaleak eraiki ziren, eta Antso Jakitunaren kalea eta Ramiro Maeztu kaleak zabaldu ziren.

## Auzoaren ezaugarriak

Lovainako auzoaren erdigunea izen bereko plaza da. Bertan auzoko sei kale nagusiak elkartzen dira: Antso Jakituna, Ramiro Maeztu, Adriano VI, Ama Vedruna, Louis Heintz eta Magdalena kaleak. Plazari 1960ko abuztuaren 8an eman zitzaion Lovaina izena.

### Katedrala

Gasteizko Katedral Berria Brigiden komentua zegoen orubean eraiki zen. Lehen eraikitze lanak 1907an hasi ziren, baina handik zazpi urtera eten ziren. Elizaren eraikitzea Espainiako Gerra Zibila amaitu arte egon zen etenik, 1946ra arte. Eraikuntza lanak 1969. urtera arte luzatu ziren, urte hartan eliza sagaratu eta eliztarrei ateak ireki zitzaizkien. Alde Zaharreko katedral zaharra ordezkatu zuen Gasteizko elizatearen egoitza moduan.
Katedral berriaren proiektuan hainbat dorre eta erliebe desberdinez osaturiko fatxada eraikitzea zegoen aurreikusita. Hori dela eta, eliza kanpotik ikusita amaitu gabeko eraikin handi bat ematen du. Katedralaren jatorrizko proiektuaren maketa bat dago elizaren barruan.

## Kanpo estekak

* Lovainaren 2001eko ortoargazkia www.alava.net webgunean
* Datuak: Q574247
# MFK Ružomberok

MFK Ružomberok (izen osoa Mestský Futbalový klub Ružomberok) Eslovakiako futbol taldea da, Ružomberok hirikoa.

## Historia

Taldea 1906an sortu zen Rózsahegyi Sport Club izenarekin, hala ere talde apala izan da, 1993 arte ez baitzen bigarren mailara igo. 1997an lortu zuen Lehen mailara igotzea. 2006an urte bikaina izan zuen, Liga eta Kopa irabazi baitzituen. Horri esker Txapeldunen Ligako 3. itzulirako sailkatu zen. 2024an Kopa berri bat irabazi du. Kopa eskuratu duen aldi bietan Spartak Trnava izan du aurkari.

## Palmaresa
### Eslovakian: 3

* Eslovakiako Liga:
** Txapelduna (1): 2006.
** Bigarrena (1): 2022
* Eslovakiako Kopa:
** Txapelduna (2): 2006, 2024
** Finalista (3): 2001, 2018, 2020

## Kanpo estekak

* (Eslovakieraz) Webgune ofiziala
* Datuak: Q757110
* Multimedia: MFK Ružomberok / Q757110
# MI5

Security Service edo MI5 (ingelesez: Military Intelligence, Section 5 izendapenaren laburdura, euskaraz: «Inteligentzia Militarra, 5. Saila») barne seguritateaz arduratzen den Erresuma Batuko inteligentzia zerbitzua da. Aldiz, MI6 erakundea herrialde honetako kanpo seguritateaz arduratzen da. 1909an sortu zuten.
Gaur egun, bere egoitza Londres hiriko Thames House eraikinean du.

## Ikus gainera

* MI6

## Kanpo estekak

* MI5 erakundearen webgunea (Ingelesez)
* Erresuma Batuko inteligentzia komunitatea (Ingelesez)
* Datuak: Q210175
* Multimedia: Security Service of the United Kingdom / Q210175